ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

 **HOTĂRÂREA NR. 49/27.02.2025**

**privind aprobarea cuantumului chiriei aferente locuințelor pentru tineri destinate închirierii realizate de Agenția Națională pentru Locuințe în Municipiul Satu Mare, valabilă pentru anul 2025**

 Consiliul Local al Municipiului Satu Mare,

Analizând proiectul de hotărâre înregistrat sub nr. 10084/17.02.2025, referatul de aprobare al inițiatorului, înregistrat sub nr. 10086/17.02.2025 în calitate de inițiator, raportul de specialitate comun al Direcției Patrimoniu - Serviciul Patrimoniu Concesionări Închirieri şi al Directorului executiv al Direcţiei economice raportul de specialitate, înregistrat sub nr. 10089/17.02.2025, raportul de specialitate al Serviciului Juridic, înregistrat sub nr. 10837/19.02.2025, avizele comisiilor de specialitate ale Consiliului Local Satu Mare,

Având în vedere prevederile:

* art. 8 alin. (4) – (11) din Legea nr. 152/1998 privind înființarea Agenției

Naționale pentru Locuințe, republicată, cu modificările şi completările ulterioare;

* art. 15 alin. (23) – alin. (24^2) din  H.G. nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe;
* Anexei nr. 16 din Hotărârea de Guvern privind aprobarea Normelor metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe nr. 962/2001, cu modificările şi completările ulterioare;
* art. 1777 din Codul Civil aprobat prin Legea nr. 287/2009, republicat, cu modificările și completările ulterioare;
* O.U.G. nr. 8 din 31.01.2025 pentru modificarea și completarea Legii 152 privind înființarea Agenției Naționale pentru locuințe;
* art. 4, art. 6 lit. e) și art. 20 alin.(2) lit. b), alin. (3) și alin. (4) din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;
* H.G. nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe;
* Hotărârii de Consiliu Local Satu Mare nr. 157/27.04.2023 privind aprobarea cuantumului chiriei aferente locuințelor pentru tineri destinate închirierii realizate de Agenția Națională pentru Locuințe în Municipiul Satu Mare, valabilă pentru anul 2023;
* Hotărârii de Consiliu Local Satu Mare nr. 57/29.02.2024 privind aprobarea cuantumului chiriei aferente locuințelor pentru tineri destinate închirierii realizate de Agenția Națională pentru Locuințe în Municipiul Satu Mare, valabilă pentru anul 2024;

 Ținând seama de Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

 În temeiul prevederilor art. 129 alin. (2) lit. c), alin. (6) lit. b), coroborate cu art. 129 alin. (7) lit. q), art. 139 alin. (3) lit. g), art. 196 alin. (1) lit. a) din Codul administrativ, aprobat prin O.U.G. nr. 57/2019, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** **(1)** Se aprobă actualizarea cuantumului chiriei anuale valabilă în anul 2025, pentru folosința locuințelor construite din fondurile Agenției Naționale pentru Locuințe, situate în Municipiul Satu Mare, str. Iuliu Coroianu, indexate cu indicele de inflație real comunicat de Institutul Național de Statistică, conform Anexei nr.1 care face parte integrantă din prezenta hotărâre.

**(2)** Pentru titularii contractelor de închiriere care nu prezintă documente din care să rezulte venitul mediu net lunar pe membru de familie, chiria calculată se ponderează cu coeficientul de 0,8 corespunzător rangului II deținut de Municipiul satu Mare, fără aplicarea coeficientul de ponderare în funcție de venitul mediu net pe membru de familie.

 **(3)** Chiria lunară rezultată după aplicarea coeficienților în funcție de anul recepției construcției se ponderează în funcție de venitul pe membru de familie realizat în ultimele 12 luni, comparat cu salariul de bază minim brut pe țară garantat în plată.

**Art. 2.** Se aprobă cuantumul sumelor reprezentând recuperarea investiției din cuantumul chiriei, care se vor vira în contul Agenției Naționale pentru Locuințe, în anul 2025, conform Anexei nr.2 care face parte integrantă din prezenta hotărâre.

**Art. 3.** Prezenta hotărâre poate fi contestată de cei interesați la instanța competentă, în termenul prevăzut de lege.

**Art. 4.** Cu ducerea la îndeplinire a prezentei hotărâri se încredințează Primarul municipiului Satu Mare prin Direcția Patrimoniu - Serviciul Patrimoniu, Concesionări, Închirieri.

**Art. 5.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Serviciului Patrimoniu, Concesionări, Închirieri, Direcției Economice și se aduce la cunoștință publică.

**Președinte de ședință, Contrasemnează**

 **Cernea Victor Ioan Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. g) din O.U.G. nr. 57/2019

 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale